Volgens gemeenskapsleiers hou die protesaksie verband met ontevredenheid oor onwettige vullisstorting op 'n spesifieke stuk grond, asook bewerings dat die munisipaliteit nie genoeg daar skoonmaak nie.
Volgens die direkteur van gemeenskapsdienste, Walter Hendricks, word onwettige stortingsgebiede volgens 'n skedule skoongemaak, soos fondse daarvoor beskikbaar is.
"Die munisipaliteit dring egter daarop aan dat al hierdie gebiede weekliks vullisverwydersdienste het, en dat, as gemeenskappe hulle vullis by hul huise hou en uitsit op hulle gewone verwyderingsdae (in die geval van Rosemoor is dit Dinsdae), 'n groot persentasie van onwettige storting nie sou plaasvind nie," het hy gesê.